Diari Oficial de la Generalitat Valenciana


Sumari del DOGV 8179, del 28-11-2017 (2017/10510)

RESOLUCIÓ de 15 de novembre de 2017, del conseller d'Educació, Investigació, Cultura i Esport, per la qual es proveeixen, pel sistema de lliure designació, els llocs de treball anunciats en la Convocatòria 43/2017, de 4 d'agost de 2017.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10902


Data del document
:   15-11-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 15 de novembre de 2017, del conseller d'Educació, Investigació, Cultura i Esport, per la qual es proveeixen, pel sistema de lliure designació, els llocs de treball anunciats en la Convocatòria 43/2017, de 4 d'agost de 2017. [2017/10206]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la Convocatòria 43/2017, de 4 d'agost de 2017 (DOGV 8124, 11.09.2017), pel procediment de lliure designació, dels llocs de treball número 4457, cap del Servei del Llibre i Biblioteques, número 10156, cap del Servei de Títols, Beques i Ajudes a l'Estudi, número 28521, subdirector/a general de Formació i Qualificació Professional, i número 28360, subdirector/a general d'Ensenyaments de Règim Especial, de la Conselleria d'Educació, Investigació, Cultura i Esport.  
  
Considerant que el candidat presentat per ocupar el lloc de treball número 28014, subdirector/general de Formació i Qualificació Professional, no es considera idoni per a ocupar aquest lloc de treball i que els candidats presentats per a la resta de llocs compleixen amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Conselleria d'Educació, Investigació, Cultura i Esport.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, resolc:  
  
  
Primer  
Nomenar Rosa A. Codoñer Ballesteros, funcionària de carrera de la Generalitat del cos superior tècnic d'administració general, grup A1-01, amb XRC 8939?., cap del Servei del Llibre i Biblioteques, lloc de treball número 4457, sector indistint (G/E) grup A1, complement de destinació 26 i complement específic E049.  
  
Segon  
Nomenar Josefa Barberá Estellés, funcionària de carrera de la Generalitat del cos superior tècnic d'administració general, grup A1-01, amb BCH 8017?., cap del Servei de Títols Beques i Ajudes a l'Estudi, lloc de treball número 10969, sector general, grup A1, complement de destinació 26 i complement específic E047.  
  
Tercer  
Declarar deserta la provisió del lloc de treball número 28976, subdirector/a general de Formació i Qualificació Professional, sector indistint/docent (X), grup A1, complement de destinació 30 i complement específic 50.  
  
Quart  
Nomenar María Amparo García Pons, funcionària de carrera de la Generalitat del cos superior tècnic d'administració general, grup A1-01, amb OLB 4910?., subdirectora general d'Ensenyaments de Règim Especial, lloc de treball número 28222, sector indistint/docent (X), grup A1, complement de destinació 30 i complement específic 50.  
  
  
Quint. Cessaments i preses de possessió  
El cessament en l??actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.   
La presa de possessió en la nova destinació es produirà l'endemà de la publicació en el Diari Oficial de la Generaliat Valenciana.  
  
Contra la present resolució, que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat del Contenciós Administratiu de València, o davant del jutjat del contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 15 de novembre de 2017.- El conseller d'Educació, Investigació, Cultura i Esport: Vicent Marzà Ibáñez.